Kiwert er av polsk-litauisk slekt og vokste opp i bydelen Antakalnis i Vilnius. I 1954 ble han litauisk juniormester i skihopping og 4 x 5 km langrennsstafett. Sin første medalje som senior tok han i 1958, da han fikk bronse i hopp. Mens han avtjente tre års verneplikt satte han i 1960 litauisk lengderekord med 86 meter i Gorkij. Mellom 1962 og 1970 tok han til sammen 4 gull og 5 sølv i litauiske mesterskap i spesielt hopp og kombinert. Han er også den som har hoppet lengst på ski i Litauen, med 56 meter i Ignalina.